Public procurement notice: Prior Information Notice Without Call For Competition
Published: 2017-12-13
Buyer: Jyväskylän yliopisto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä ilmoitus ei ole hankintailmoitus tai tarjouspyyntö vaan ilmoitus teknisen vuoropuhelun käynnistämisestä osana vuoden 2018 keväällä toteutettavasta Service Desk ITSM -järjestelmän ja tukipalveluiden hankinnan valmistelua. Tämä asiakirja ei velvoita hankintayksikköä toteuttamaan varsinaista hankintaa.
ITSM-ohjelmistojen toimittajia pyydetään ilmoittamaan yhteystietonsa 20.12.2017 klo 16.00 mennessä osoitteella kirjaamo@jyu.fi. Vastaus pyydetään otsikoimaan TIETOPYYNTÖ: JY Service Desk.
Ilmoittautuneet toimittajat kutsutaan erillisiin keskustelutilaisuuksiin joulukuussa 2017 tai tammikuussa 2018.
Hankinnan kohteena on ITSM Service Desk -ohjelmisto Jyväskylän yliopiston sisäisen ja ulkoisen palvelutoiminnan tueksi ja kehittämiseksi. Ohjelmistossa käsitellään ja hallitaan asiakkaiden palvelupyyntöjä ja palveluihin liittyviä vikailmoituksia. Ohjelmisto on yliopiston sisäisten asiakkaiden (2 500), tutkinto-opiskelijoiden (14 000) ja ulkoisten asiakkaiden palvelupyyntöjen ensisijainen käsittelyväylä. Palvelupyyntöjen käsittelijöiden kokonaismäärä on arviolta 300 henkilöä.
Hankittavan järjestelmän on toimittava selainympäristössä ja mobiilisovellus sekä tietämyskanta ovat pakollisia ominaisuuksia. ITSM-järjestelmän ja tukipalvelujen lisäksi hankinnan kohteeseen kuuluu käyttöönottoon, koulutukseen ja konsultointiin liittyviä palveluja. Toimittajan tulee käyttää palveluiden tuottamisessa ITIL V3 tai vastaavia prosesseja ja toimintatapoja.
Tämä asiakirja ei ole hankintailmoitus, ei tarjouspyyntö, ei kutsu neuvottelumenettelyyn, eikä sen julkaisemisella aloiteta tarjouskilpailua, vaan kyseessä on selvitykseen ja markkinakartoitukseen liittyvä tietopyyntö. Tämä asiakirja ei velvoita hankintayksikköä toteuttamaan varsinaista hankintaa.
ITSM-palvelunhallintajärjestelmää (”Service Desk -ohjelmisto”) hyödynnetään Jyväskylän yliopiston palveluiden hallinnassa siten, että järjestelmän kautta toteutetaan palvelunhallinta kokonaisuutena palveluiden tarjoamisen, tilaamisen, ja yhteydenottojen käsittelyn lisäksi myös palveluiden laadunseurantaan ja raportointiin asiakasyksikkökohtaisesti. Järjestelmää voidaan soveltaa kaikkeen palvelutuotantoon, ei pelkästään tietohallinnon tarpeisiin.
Järjestelmä mahdollistaa selainpohjaisesti mm. yhteydenottojen tiketöinnin, omaisuustiedon hallinnan, palvelurakenteen tallentamisen järjestelmään sekä itsepalveluportaalin tarjoamisen käyttäjille. Järjestelmä mahdollistaa sen hyödyntämisen yliopiston laajuisesti myös ydintoimintojen puolella samoilla toiminnallisuuksilla. Järjestelmään on mahdollista saada integraatiot olemassa oleviin yleisiin tietovarastoihin.
Kiinnostuneita toimijoita pyydetään ilmoittamaan ainakin seuraavat tiedot sekä tutustumaan ja kommentoimaan liitetiedoston 1 ”Alustava vaatimuslista” -dokumenttia ennen keskustelua:
Alustava vaatimuslista löytyy osoitteesta: https://www.jyu.fi/fi/hankinnat/itsm/5-12-2017_liite-1_jyvaskylan-yliopiston-alustava-vaatimuslista.xls/view
ITSM-järjestelmien toimittajia pyydetään ilmoittamaan yhteystietonsa 20.12.2017 mennessä kirjaamo@jyu.fi. Vastaus pyydetään otsikoimaan Tietopyyntö: JY Service Desk.
Tietopyyntöön vastaamatta jättäminen ei estä mahdolliseen tarjouskilpailuun osallistumista eikä velvoita hankintayksikköä toteuttamaan varsinaista tarjouskilpailua.
Ilmoittautuneet toimittajat kutsutaan erillisiin keskustelutilaisuuksiin joulukuussa 2017 ja tarvittaessa tammikuussa 2018.